CELEX: C2005/193/37
Language: sk
Date: 2005-08-06 00:00:00
Title: Rozsudok Súdu prvého stupňa zo 7. júna 2005 vo veci T-375/02: Alessandro Cavallaro proti Komisii Európskych spoločenstiev (Úradníci — Verejné výberové konanie — Rozhodnutie výberovej komisie o nepripustení k ústnej skúške na základe výsledku dosiahnutého za písomnú skúšku — Dôverný charakter činnosti výberovej komisie — Odôvodnenie — Rovnosť zaobchádzania — Nesprávne skutkové posúdenie)

6.8.2005   
            
            
               SK
            
            
               Úradný vestník Európskej únie
            
            
               C 193/24
            
         
      ROZSUDOK SÚDU PRVÉHO STUPŇA
   
   zo 7. júna 2005
   vo veci T-375/02: Alessandro Cavallaro proti Komisii Európskych spoločenstiev (1)
   
   (Úradníci - Verejné výberové konanie - Rozhodnutie výberovej komisie o nepripustení k ústnej skúške na základe výsledku dosiahnutého za písomnú skúšku - Dôverný charakter činnosti výberovej komisie - Odôvodnenie - Rovnosť zaobchádzania - Nesprávne skutkové posúdenie)
   (2005/C 193/37)
   Jazyk konania: taliančina
   Vo veci T-375/02, Alessandro Cavallaro, bydliskom v Ríme (Taliansko), v zastúpení: C. Forte, advokát, proti Komisii Európskych spoločenstiev (splnomocnení zástupcovia: J. Curral a L. Lozano Palacios, za právnej pomoci A. Dal Ferro, advokát, ktorí si zvolili adresu na doručovanie v Luxemburgu), ktorej predmetom je návrh na zrušenie rozhodnutia orgánu povereného menovaním z 11. septembra 2002 o zamietnutí jeho sťažnosti podanej proti rozhodnutiu výberovej komisie verejného výberového konania COM/A/6/01 z 15. mája 2002, ktorým mu bola priznaná nedostatočná hodnotiaca známka za písomnú skúšku v rámci tohto výberového konania, následkom čoho nebol pripustený k ústnej skúške, ako aj návrh na zrušenie neskorších častí výberového konania v rozsahu nevyhnutnom pre obnovenie jeho práv, Súd prvého stupňa (piata komora), v zložení: predseda komory M. Vilaras, sudkyne M. E. Martins Ribeiro a K. Jürimäe, tajomník: M. J. Plingers, referent, vyhlásil 7. júna 2005 rozsudok, ktorého výrok znie:
   
               1.
            
            
               Žaloba sa zamieta.
            
         
               2.
            
            
               Každý účastník konania znáša svoje vlastné trovy konania.
            
         
      (1)  Ú. v. EÚ, C 44, 22.2.2003.